CELEX: 32012D0437
Language: sk
Date: 2012-07-24 00:00:00
Title: 2012/437/SZBP: Rozhodnutie Politického a bezpečnostného výboru EU BAM Rafah/2/2012 z  24. júla 2012 , ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) ad interim

27.7.2012   
            
            
               SK
            
            
               Úradný vestník Európskej únie
            
            
               L 200/18
            
         ROZHODNUTIE POLITICKÉHO A BEZPEČNOSTNÉHO VÝBORU EU BAM RAFAH/2/2012
   z 24. júla 2012,
   ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) ad interim
   
   (2012/437/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   keďže:
   
               (1)
            
            
               Podľa článku 10 ods. 1 jednotnej akcie 2005/889/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EU BAM Rafah, a najmä rozhodnutie o vymenovaní vedúceho misie.
            
         
               (2)
            
            
               PBV 3. júla 2012 na návrh vysokej predstaviteľky Únie pre zahraničné veci a bezpečnostnú politiku (VP) rozhodnutím 2012/382/SZBP (2) vymenoval pána Davide PALMIGIANIHO za vedúceho misie EU BAM Rafah, ad interim, na obdobie od 1. júla 2012 do 31. júla 2012.
            
         
               (3)
            
            
               VP navrhla, aby sa mandát pána Davide PALMIGIANIHO ako vedúceho misie EU BAM Rafah, ad interim, predĺžil na ďalšie dvojmesačné obdobie od 1. augusta 2012 do 30. septembra 2012,
            
         PRIJAL TOTO ROZHODNUTIE:
   Článok 1
   Mandát pána Davide PALMIGIANIHO ako vedúceho pomocnej hraničnej misie Európskej únie na hraničnom priechode v Rafahu (EU BAM Rafah), ad interim, sa týmto predlžuje do 30. septembra 2012.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. augusta 2012.
   
      V Bruseli 24. júla 2012
      
         
            Za Politický a bezpečnostný výbor
         
         
            predseda
         
         O. SKOOG
      
   
   
      (1)  Ú. v. EÚ L 327, 14.12.2005, s. 28.
   
      (2)  Ú. v. EÚ L 186, 14.7.2012, s. 30.